Ақмола облыстық орыс драма театры

Ақмола облыстық орыс драма театры (2000-жылға дейін Көкшетау облыстық орыс драма театры – Көкшетау қаласындағы мәдени ұйымдардың бірі. 

 Тарихы 
1977 жылы 8 ақпанда Қазақстан Компартиясы Көкшетау облыстық партия комитетінің бюро отырысында «Облыстық драма театр ашу туралы» қаулы қабылдады. Сол жылы 6 мамырда Министрлер кеңесі Көкшетау облыстық партия комитетінің ұсынысын қабыл алды. Маусым айының 23-іне театрдың бас режиссерлігіне Яков Аронович Куклинский, директорлығына Юрий Константинович Лакомов тағайындалды. Театрдың 20 жыл бойы (1977–1997) көркемдік жетекшісі қызметін атқарған Я.А. Куклинскийге 1987 жылы «Қазақ ССР-інің еңбек сіңірген өнер қайраткері» атағы берілді. 1981–2000 жылдары театр директорлығын Алексей Петрович Мирошниченко атқарса, 2001 жылдан бастап бұл қызметті ҚР еңбек сіңірген өнер қайраткері В.В. Тарасов жалғастырып әрі көркемдік жетекшісі болды.Қазақстанның мәдени ошақтары. Культурные центры Казахстана: Фотоальбом. – Алматы:«АСА» Баспа үйі» ЖШС, 2012. – 288 б. (қазақ, орыс, тілдерінде) ISBN 978-601-80325-0-9

 Қойылымдары  
1977 жылы 28 қазанда Л.И.Славиннің“Интервенция” спектаклімен ашылды (режиссер Я.А. Куклинский). 2000 жылы 25 қарашадан "Ақмола облыстық орыс драма театры" болып аталды. Театр қазақ драматургтері Ғ. Мүсірепов ("Қозы Көрпеш – Баян сұлу"), С. Жүнісов ("Жапандағы жалғыз үй"), Шота Уәлиханов ("Шоқан анты"), О. Жанайдаров ("Оқжетпес"), С.Сейфулиннің ("Көкшетау") поэмасы бойынша, 1994 жылы республикалық фестиваль жүлдегері), орыс әдебиетінің классиктері Ф.М. Достоевский  (“Қылмыс пен жаза”), Н.В. Гоголь (“Ревизор”, "Мамыр түні"), А.П. Чехов ("Шағала"), сондай-ақ, шет ел драматургтерінің пьесаларын сахнаға шығарды. Театрда Қазақстанның еңбек сіңірген артистері Ю.Журавлев, Г.А. Куклинская (екеуі де 1990 жылдан) және Г.Эпштейн сияқты жас актерлер өнер көрсетеді. Театр ұжымы облыстық театрлардың тұңғыш республикалық фестивалінің (1984) жеңімпазы.«Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, V том

 Жетістіктері мен жүлделері 
 1980 жылы Д. Йештің "Фаворит" пьесасы Венгр драматургиясы фестивалінде мойындалды.
 1981 жыл Х. Вуолийокидің "Женщины Нискавуори" қойылымы Финляндиядағы драмалық өнер фестивалінің дипломанты атанды.
 1984 жылы А. Чханидзенің "С трех до шести" қойылымы республикалық спектакльдер байқауында жеңіске жетті.
 1988 жылы Г. Данаиловтың "Осень следователя" қойылымы болгар драматургиясы фестивалінің дипломанты болды.
 2005 жылы режиссер Ю.Кокорин қойған О. Жанайдаровтың "Ночные звезды" қойылымы - республикалық театр фестивалінің дипломанты.
 2005-2008 жылдар аралығында "Пиковая дама", "Волшебная лампа Алладина" және "Упырь" спектакльдері халықаралық және республикалық байқаулардың дипломын иеленді.
 2009 жылы А.Цагарелидің "Ханума" қойылымы Ресейде өткен орыс театрларының халықаралық фестивалінен "Көрермен көзайымы" марапатын еншілеп қайтты.
 2011 жылы Н.Гоголь пьесасы желісі бойынша жазылған "Ночь перед Рождеством" музыкалық комедиясында А. Красноштанов "Екінші пландағы үздік ер рөлі" номинациясын жеңіп алды.
 2014 жылы В.Легентовтың "Эдит Пиаф" спектакліндегі басты рөлі үшін Людмила Недзельская  "Жыл актрисасы" атанды.
 2016 жылы қоюшы-режиссер О.Луцивтің "Панночка" қойылымы орыс театрларының халықаралық фестивалінде "Үздік музыкалық шешімі үшін" дипломымен марапатталды. 
 2017 жылы XXV Қазақстанның драмалық театрлары байқауында Андрей Владимиров "Үздік ер рөлі" аталымында жеңіске жетті. Ол "Панночка" спектаклінде Хома Бруттың рөлін сомдады. Ал Андрей Шаповалов "Үміт" аталымында үздік деп танылды.
 2018 жылы А.Островскийдің "Бесприданница" қойылымы  XIII халықаралық театр фестивалі лауреатының дипломын алды. Ш.Айтматовтың "Плаха" желісі бойынша әзірленген қойылым Каспий маңы елдерінің ІІ Халықаралық театр фестивалінде диплом иеленді. Ал Василий Гречанников "Екінші пландағы үздік ер рөлі" номинациясында жеңіске жетті.

 Галерея 

 Дереккөздер 

Санат:Қазақстан театрлары
Санат:Көкшетау